# DIDAKTIKAI GYAKORLAT

## II. évfolyam (4. szemeszter), három hét

A gyakorlat időtartama: **15 nap** **2024. május 13. és szeptember 20. között**

A gyakorlat intézménye: a hallgató által választott általános iskoláskor előtti intézmény, illetve - az idei járványügyi helyzet, s az intézményekbe való körülményesebb bejárás miatt a gyakorlati helyszínek lehetősége bővebb: óvoda, magánóvoda, játszóház, gyermektábor, nyári napközi, egyéb – összesen 5 napi tevékenység iskoláskor előtti korosztály foglalkozásain.

A gyakorlat előfeltétele: az I., II. és III. félév pedagógiai/pszichológia vizsgáinak megléte

**A gyakorlat célja**

Felhívni a hallgatók figyelmét a gyakorlati munka fontosságára, óvodapedagógusi karrierjük kiépítésére, valamint növelni önbizalmukat, ösztönözni őket arra, hogy konkrét helyzetekben elsajátítsák és fejlesszék a megfelelő módszerek, munkaformák és taneszközök használatát, továbbá betekintést nyerjenek a pedagógiai dokumentációk vezetésébe, az óvoda szakmai és egyéb tevékenységeibe.

**Általános megfigyelési szempontok**

* a csoportszoba berendezése,
* a csoportszobán kívüli helyiségek, azok funkciói,
* a gyerekek fő tevékenységi területei; játék és tanulás: a korcsoport napirendje, a játék és a tanulás időtartama, a játék típusa, tartalma, a tanulásirányítás módja, a tanulás tartalma, a tanulási tevékenység eszközei,
* a gyerekek képességei: testi képességek (a külső jegyek jellemzése, ügyesség, ellenálló képesség, teherbíró képesség), értelmi képességek (tájékozottság, gondolkodás, világkép, térben és időben való tájékozódás, problémamegoldás, megfigyelőképesség, szókincs, kifejezőképesség, beszéd stb.), szociális képességek,
* az óvodapedagógus írásos tevékenységei (tervek, a tervek kidolgozásának szempontjai, források, napló, differenciálás),
* a családdal való kapcsolat formái, minősége, eredményessége.

**A gyakorlat tartalma**

A gyakorlat megvalósításának formái:

* hospitálás,
* az oktató-nevelő munkában való részvétel – asszisztálás

**Hallgatói feladatok a gyakorlat időtartama alatt:**

1. A hallgató köteles a megadott időpontokban részt venni a gyakorlaton (egy óvodai csoportban, annak órarendje szerint).
2. Részvétel egy-egy óvodai foglalkozás szervezési feladatainak megoldásában (a szakvezetők kezdeményezése után). Az óvodapedagógus irányításával ismerkedjen meg folyamatosan a gyerekek foglalkozási tevékenységével! Segítse a gyerekek munkáját a különböző foglalkozásokon!
3. A hallgató minden egyes foglalkozáson és egyéb aktivitáson észlelt megfigyelését, tevékenységét munkanaplóba jegyzi le.
4. A megfigyelt foglalkozásokon a következő didaktikai-módszertani elemekre kell figyelni:

* csoport,
* hanyadik foglalkozás,
* tevékenységi terület,
* foglalkozási egység,
* a foglalkozás típusa,
* a foglalkozás célja és feladatai,
* a foglalkozás tartalmának rövid vázlata,
* a foglalkozás szerkezete,
* tanítási módszerek,
* munkaformák,
* tan- és segédeszközök,
* korreláció,
* visszajelzések,
* a gyerekek aktivitása,
* az óvodapedagógus szerepe,
* a foglalkozás eredményessége.

1. A hallgatónak részt kell vennie a csoport, illetve az óvoda által szervezett egyéb tevékenységekben is (amennyiben ilyen létezik a gyakorlat folyamán), amelyekről ugyancsak feljegyzéseket ír a munkanaplóba.
2. A hallgatónak betekintést kell nyernie a pedagógiai dokumentációk vezetésébe, az óvoda szakmai és egyéb tevékenységeibe.
3. **A hospitálás ideje alatt a látott foglalkozásokról szerzett élményeit, benyomásait megadott szempontok alapján a pedagógiai naplóba jegyezze fel!**
4. Teremtsen kapcsolatot a gyerekekkel, kapcsolódjon be a gyerekek játékaiba! Az óvodai udvari időtöltésben a gyerekek felügyeletének biztosítása.
5. Az oktató-nevelő munka naplója – tanulmányozza azt át a hallgató!
6. Ismerkedjen meg a munka szervezeti rendjével, sajátos módszereivel!

**Munkaformák:** gyakorlatok: egyéni gyakorlati munka ‒ hospitálás

**Követelmények:** a gyakorlat befejezését követően a mentor (óvodapedagógus) véleményt mond a hallgató munkájáról, magatartásáról, és ezt lejegyzi a Kar által kiállított, a didaktikai gyakorlat teljesítéséről szóló igazolásra, majd aláírja és hitelesíti az óvoda pecsétjével.

**A gyakorlat zárásának módja:** **a hallgató a júniusi/szeptemberi vizsgaidőszakra** a gyakorlatot bejelenti, a munkanaplót és a hitelesített bizonylatot átadja a gyakorlatot vezető tanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe

A naplókat elektronikus formában **június 7-éig**, legkésőbb **szeptember 20-áig** kell leadni a [**gyakorlatok.ovo.mttk@gmail.com**](mailto:gyakorlatok.ovo.mttk@gmail.com)címre. A fájl neve a következő:

szak, kötőjel, évfolyam, kötőjel, vezetéknév

Pl.: **ó-2-Jánosi János**

Az aláírt és hitelesített igazolást scannelve vagy fénykép formájában a napló mellékleteként csatolja elektronikusan. Az eredeti igazolást viszont hozza magával a vizsgaidőszakban a megadott időpontban.

**A gyakorlatot be kell jelenteni az e-rendszerben vizsgaként.**

**Az óvodai hospitálás megfigyelési szempontjai**

Hol tart a gyakorlati munkájában? Mit tanult meg eddig? Mit tud már, miben szerzett jártasságot az eddigi gyakorlatain?

Az óvodás gyerek környezete.

Az óvodás gyerek főbb tevékenységi körei: játék és tanulás.

Az óvodás gyerek képességei.

Közvetlen iskola előkészítés területei, módszerei.

Az óvodapedagógus írásos tevékenységei: nevelési és oktatási tervek, fejlődési naplók stb.

Az óvoda kapcsolattartása a családdal.

Mi volt a legnagyobb öröme az óvodában, vagy mi volt különösen nehéz, mert felkészületlenül érte, kellemetlennek találta?

Miben érezte magát otthonosan, jónak?

Mi jelentett nagy segítséget?

Az iskola előkészítő csoport élete; az iskolaérettség megállapítása (erről való tájékozódás), foglalkozások, átmenetet képező aktivitások (irányított foglalkozások, az érdeklődés fokozása, fenntartása).

A járványügyi helyzetre való tekintettel, amennyiben más, egyéb tevékenységeken vesz részt az iskoláskor előtti korosztály foglalkozásain, aktivitását, naplóját ennek megfelelően módosítja.

2023/2024-es iskolaév LECKEKÖNYVSZÁM: \_\_\_\_\_\_\_\_\_\_\_\_\_\_

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar II. éves hallgatója teljesítette a számára előírt

DIDAKTIKAI GYAKORLATOT

Iskoláskor előtti intézmény: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tagozat (csoport):\_\_\_\_\_\_\_\_\_\_\_\_\_\_\_\_\_\_

Óvodapedagógus neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (az óvodapedagógus véleményezi):

(Az IEI pecsétje)

A hallgató aláírása Óvodapedagógus aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: 2024. \_\_\_hó\_\_\_\_nap.