# 

# DIDAKTIKAI GYAKORLAT

## II. évfolyam (4. szemeszter), három hét

A gyakorlat időtartama: **15 nap** **2024. május 13-31-ig**

A gyakorlat intézménye: a hallgató által választott általános iskola

A gyakorlat előfeltétele: az I., II. és III. félév pedagógiai/pszichológia vizsgáinak megléte

**A gyakorlat célja**

Felhívni a hallgatók figyelmét a gyakorlati munka fontosságára, tanítói karrierjük kiépítésére, valamint növelni önbizalmukat, ösztönözni őket arra, hogy konkrét helyzetekben elsajátítsák és fejlesszék a megfelelő módszerek, munkaformák és taneszközök használatát, továbbá betekintést nyerjenek a pedagógiai dokumentációk vezetésébe, az iskola szakmai és egyéb tevékenységeibe.

**Általános megfigyelési szempontok**

* a tanterem berendezése,
* a tantermen kívüli helyiségek, azok funkciói,
* a gyerekek fő tevékenységi területei; játék és tanulás: a korcsoport napirendje, a játék és a tanulás időtartama, a játék típusa, tartalma, a tanulásirányítás módja, a tanulás tartalma, a tanulási tevékenység eszközei,
* a gyerekek képességei: testi képességek (a külső jegyek jellemzése, ügyesség, ellenálló képesség, teherbíró képesség), értelmi képességek (tájékozottság, gondolkodás, világkép, térben és időben való tájékozódás, problémamegoldás, megfigyelőképesség, szókincs, kifejezőképesség, beszéd stb.), szociális képességek,
* a tanító írásos tevékenységei (tervek, a tervek kidolgozásának szempontjai, források, napló, differenciálás),
* a családdal való kapcsolat formái, minősége, eredményessége.

**A gyakorlat tartalma**

A gyakorlat megvalósításának formái:

* hospitálás,
* az oktató-nevelő munkában való részvétel – asszisztálás

**Hallgatói feladatok a gyakorlat időtartama alatt:**

1. A hallgató köteles a megadott időpontokban részt venni a gyakorlaton (egy tagozatban annak órarendje szerint).
2. Részvétel egy-egy tanítási óra szervezési feladatainak megoldásában (a szakvezetők kezdeményezése után). A tanító irányításával ismerkedjen meg folyamatosan a tanulók órai tevékenységével! Segítse a tanulók munkáját a különböző órákon!
3. A hallgató minden egyes tanórán és egyéb aktivitáson észlelt megfigyelését, tevékenységét munkanaplóba jegyzi le.
4. A megfigyelt órákon a következő didaktikai-módszertani elemekre kell figyelni:

* osztály-tagozat,
* hanyadik óra,
* tantárgy/tevékenységi terület,
* tanítási egység,
* az óra típusa,
* az óra célja és feladatai,
* az óra tartalmának rövid vázlata,
* az óra szerkezete,
* tanítási módszerek,
* munkaformák,
* tan- és segédeszközök,
* korreláció,
* visszajelzések,
* a tanulók aktivitása,
* a tanító szerepe,
* az óra eredményessége.

1. A hallgatónak részt kell vennie az osztály, illetve az iskola által szervezett egyéb tevékenységekben is (amennyiben ilyen létezik a gyakorlat folyamán), amelyekről ugyancsak feljegyzéseket ír a munkanaplóba.
2. A hallgatónak betekintést kell nyernie a pedagógiai dokumentációk vezetésébe, az iskola szakmai és egyéb tevékenységeibe.
3. **A hospitálás ideje alatt a látott órákról szerzett élményeit, benyomásait megadott szempontok alapján a pedagógiai naplóba jegyezze fel!**
4. Teremtsen kapcsolatot a tanulókkal az óraközi szünetekben, kapcsolódjon be a tanulók játékaiba! Az óraközi szünetekben, illetve az udvari időtöltésben a gyerekek felügyeletének biztosítása.
5. Az oktató-nevelő munka naplója – tanulmányozza azt át a hallgató!
6. Ismerkedjen meg a munka szervezeti rendjével, sajátos módszereivel!

**Munkaformák:** gyakorlatok: egyéni gyakorlati munka ‒ hospitálás

**Követelmények:** a gyakorlat befejezését követően a mentor (tanító) véleményt mond a hallgató munkájáról, magatartásáról, és ezt lejegyzi a Kar által kiállított, a didaktikai gyakorlat teljesítéséről szóló igazolásra, majd aláírja és hitelesíti az iskola pecsétjével.

**A gyakorlat zárásának módja:** a hallgató a júniusi vizsgaidőszakra a gyakorlatot bejelenti, a munkanaplót és a hitelesített bizonylatot átadja a gyakorlatot vezetőtanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe

A naplókat elektronikus formában legkésőbb **június 7-éig** kell leadni a [**gyakorlatok.tanito.mttk@gmail.com**](mailto:gyakorlatok.tanito.mttk@gmail.com) címre. A fájl neve a következő:

szak, kötőjel, évfolyam, kötőjel, vezetéknév

Pl.: **t-2-Annus Anna**

Az aláírt és hitelesített igazolást scannelve vagy fénykép formájában a napló mellékleteként csatolja elektronikusan. Az eredeti igazolást viszont hozza magával a vizsgaidőszakban a megadott időpontban.

**A gyakorlatot be kell jelenteni az e-rendszerben vizsgaként.**

**AZ ISKOLAI HOSPITÁLÁS MEGFIGYELÉSI SZEMPONTJAI**

Hol tart a gyakorlati munkájában? Mit tanult meg eddig? Mit tud már, miben szerzett jártasságot

az eddigi gyakorlatain?

A hallgató elemezzen néhány órát a következő szempontok szerint:

Miféle didaktikai feladatokat oldott meg a pedagógus az órán?

Milyen munkaformákban dolgoztatta a gyerekeket?

Hogyan alkalmazkodott az eltérően fejlett gyerekekhez?

2023/2024-es iskolaév LECKEKÖNYVSZÁM: \_\_\_\_\_\_\_\_\_\_\_\_\_\_

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar II. éves hallgatója teljesítette a számára előírt

DIDAKTIKAI GYAKORLATOT

Iskola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osztály:\_\_\_\_\_\_\_\_\_\_\_\_\_\_\_\_\_\_

Osztálytanító neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (a tanító véleményezi):

(Az iskola pecsétje)

A hallgató aláírása Osztálytanító aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: 2024. május\_\_\_.